La Colla Vella dels Xiquets de Valls cedeix el seu fons documental a la Generalitat de Catalunya\nEl fons, que es conservarà a l’Arxiu Comarcal de l’Alt Camp, abasta des de l’any 1867 fins a l’actualitat i té més de 58.000 imatges i 197 documents audiovisuals\nÉs un testimoni documental de primer ordre de l’activitat castellera, considerada Patrimoni Mundial Immaterial per la UNESCO\nFotografia: Colla Vella dels Xiquets de Valls (1932)\nEl conseller de Cultura, Santi Vila, ha presidit aquesta tarda l’acte de cessió en comodat del fons documental de la Colla Vella dels Xiquets de Valls a l’Arxiu Comarcal de l’Alt Camp. El fons, generat en el decurs de l’activitat documental de la Colla Vella, abasta des de l’any 1867 fins a l’actualitat.\nA l’acte de cessió del fons també hi han participat el president de la Colla Vella dels Xiquets de Valls, Joan Ibarra; el president del Consell Comarcal de l’Alt Camp, Joan M. Sanahuja, i l’alcalde de Valls, Albert Batet.\nEls castellers de Valls han tingut l’hegemonia del panorama casteller durant molts anys, i han esdevingut un símbol de la cultura vallenca i, per extensió, de la catalana. La Colla Vella ha tingut una sensibilitat especial envers la projecció pública del fet casteller i, al llarg dels anys, ha recollit sistemàticament les seves actuacions. Ara que els castells han estat declarats Patrimoni Mundial Immaterial per la UNESCO, encara es fa més palesa la necessitat de conservar i difondre el fons, testimoni documental de l’activitat castellera.\nTot i que avui s’ha formalitzat la cessió del fons, l’Arxiu Comarcal de l’Alt Camp ja ha començat el seu tractament, identificant-ne i descrivint-ne els materials. En total, es conserven 147 dossiers amb fotografies i retalls de premsa des de 1856 fins al 2010, any en què es passa a un entorn digital; més de 58.000 fotografies, i gairebé 200 documents audiovisuals. També s’han conservat, entre altres documents escrits, els tríptics i fulletons que, des de l’any 1965, la Colla Vella ha editat de les actuacions.\nL’Arxiu Comarcal de l’Alt Camp també digitalitzarà la revista La Veu de Colla Vella. Al mateix temps, assumeix altres actuacions, entre les quals destaca la campanya per captar la documentació que puguin conservar membres de la Colla Vella, amb l’objectiu de completar les llacunes del fons. D’altra banda, l’Arxiu col·labora amb la Càtedra de recerca històrica i documentació del Fet Casteller de la Universitat Rovira i Virgili per tal de fomentar l’estudi, inventari i difusió dels arxius de les colles castelleres i dels arxius particulars relacionats amb el món casteller.\nPer tal de donar la màxima difusió i accessibilitat al fons, es podran consultar les descripcions i els documents digitalitzats a través d’Arxius en Línia i, en el cas de la premsa, a XAC Premsa, on s’aniran incorporant progressivament. Actualment, hi ha més de 6,5 milions de documents digitalitzats entre ambdues plataformes.


El cotxe elèctric guanya autonomia | Cotxes Electrics\nEl cotxe elèctric guanya autonomia\nProves per millorar l'autonomia dels cotxes elèctrics. Per Xavier\nEscolto per televisió (tv3) que el 2011 serà l’any de passar de la teoria a la pràctica del cotxe elèctric. Sembla ser que als concessionaris ja podrem trobar cotxes elèctrics amb una autonomia acceptable, i prou velocitat per començar a competir amb els altres cotxes de gamma normal.\nEn qualsevol cas, estem d’acord en que encara s’han de resoldre determinats aspectes al voltant de la recàrrega dels cotxes elèctrics, i del preu, per a convèncer als futurs usuaris dels cotxes elèctrics.\nSegons la noticia, els cotxes elèctrics ja s’estan posant a prova per tot Europa, testejant les temperatures extremes, l’autonomia, i la vida de la bateria, en base a la xarxa elèctrica de cada país.\nA nivell de prestacions, segons la noticia, a l’últim saló del automòbil de ginebra es van presentar els nous cotxes elèctrics amb autonomia de més de 150 km gracies a les bateries d’io-liti pensades per fer càrregues de entre 6 i 8 hores o de ràpides de 20 minuts (a un preu de electricitat molt més alt).\nSeguirem atents a les novetats i noticies pel que fa a l’autonomia dels cotxes elèctrics i les seves prestacions.\n¿T’interessa l’autonomia dels cotxes elèctrics?\nTags: autonomia, velocitat\nArxivat a Actualitat, Destacats, Prestacions | 1 Comentari »\nEl cotxe elèctric guanya autonomia. Pots seguir les respostes a aquests entrada a partir de RSS 2.0 feed. Pots deixar una resposta, o trackback desde el teu lloc web.\nUna Resposta a “El cotxe elèctric guanya autonomia”\nJosep Mª escrigué:\n23 gener, 2011 a les 20:00\nLa veritat es que jo m’estic plantejant la compra d’un cotxe elèctric però el principal problema que hi trobo és l’autonomia, soc de muntanya i normalment faig molts quilómetres els dies que hem desplaço, normalment començo amb una baixada, de 800 m, que es on visc a uns 400 -500 m de Tremp, fent un recorregut d’uns 50 km, de baixada no hem fa por, pero podrè tornar a pujar?, els 150 km d’autonomia son pensats en pla o admeten pujades?, si vaig a Esterri d’Aneu que hi tinc uns 80 km d’anada amb baixades i pujades, hi arribarè?, podrè tornar?. Els dubtes els tindria esclarits si fos com amb el meu cotxe de gasoil, amb el qual puc fer vora un miler de quilómetres sense visitar la gasolinera, en aquest cas no trobaria un problema que tardi 8 hores en carregar-se.\nEn el meu cas hem sembla que hem toca esperar bastant o tenir-lo per a desplaçaments curts, en quan als hibrids hem molesta que no n’hi hagi cap amb motor de gasoil, per motius de subministrament només tinc gasoil.\nEstas llegint el post 'El cotxe elèctric guanya autonomia' del Bloc de Cotxes Elèctrics.


➤➤ DEP: Mor l'emblemàtic mossèn Aragonès, prior de l'Hospital Santa Tecla\nMor mossèn Joan Aragonès, destacada personalitat de la història recent de l'Hospital Sant Pau i Santa Tecla\nPrior del centre mèdic tarragoní, ha mort avui dimarts, 17 de març, als 90 anys\ndimarts, 17 de març 2020 - 22:05h\nAvui dimarts, 17 de març, ha mort als 90 anys mossèn Joan Aragonès i Llaberia, una personalitat emblemàtica de la història recent de l’Hospital de Sant Pau i Santa Tecla de Tarragona, on va exercir com a prior des de mitjans del segle XX. Nascut a Mont-roig del Camp el 22 de maig de 1929, Aragonès s’ha fet càrrec dels oficis religiosos i de l’acompanyament espiritual i humà dels pacients i familiars que, durant dècades, han passat pel centre mèdic de la Rambla Vella. Alhora, i mentre la salut li ho va permetre, va exercir de màxim representant de l’hospital tarragoní, com a president de la Fundació Hospital Sant Pau i Santa Tecla.\nLa seva figura, expliquen els seus companys a l'hospital, serà recordada sempre «per la seva humanitat, empatia, altruisme i intel·ligència, virtuts que sempre va posar al servei de les persones, tot predicant amb l’exemple els valors fundacionals d’una de les institucions sanitàries més antigues de Catalunya».\nUna vida dedicada a l'Hospital Santa Tecla\nAragonès va ser ordenat prevere a Roma pel cardenal Tedeschini, l’11 de març de 1952. Canonge lectoral per oposició a la Seu de Tarragona des del 21 de setembre de 1962, i vicari general del Dr. Ramon Torrella i Castante, va dedicar la seva vida a l’Hospital de Sant Pau i Santa Tecla, on va exercir de prior per a diverses generacions de tarragonins.\nEl mossèn Manuel Fuentes, historiador i director de l'Arxiu Històric de l’Hospital de Sant Pau i Santa Tecla, el va definir com a «un capellà gens clerical. Un home de pedra picada que mai no es va arronsar. Un prevere decididament del Concili Vaticà II, sempre disposat l''aggiornamento' de l'Església».\nUn homenatge pòstum, més endavant\nEl seu funeral s'oficiarà en família a la seva localitat natal, a Mont-roig del Camp. Per la seva part, la Xarxa Sanitària i Social de Santa Tecla li retrà un homenatge pòstum quan el moment d'excepcionalitat que vivim hagi estat superat.\n❗La solució econòmica que proposa la CUP de Tarragona davant la COVID-19\nCrida per reclutar infermeres al Camp de Tarragona i les Terres de l'Ebre\nHospital de Sant Pau i Santa Tecla Part Alta Xarxa Santa Tecla defunció


L’educació no és una competició! – Sindicat d'Estudiants dels Països Catalans\nQuè són les #Incompetències20 i per què fem boicot?\n·Les proves de les Competències Bàsiques van ser proposades des de l’Organització per a la Cooperació i el Desenvolupament Econòmics (OCDE). Entorn a aquesta es coordinen diversos estats, obeint els interessos empresarials, per a maximitzar el creixement econòmic. L’educació no hauria d’estar dictada per objectius de creixement econòmic sinó per la voluntat de crear una societat capaç d’entendre el món i transformar-lo.\n·En les proves s’evaluen els coneixements que la OCDE considera importants. Veiem com les humanitats i la filosofia no s’inclouen en les proves, ja que el seu objectiu és fer de l’educació una fàbrica de treballadores sense pensament crític, preparades per a incorporar-se a les empreses.\n·Amb els resultats de les proves es creen rànquings. Els governs incentiven l’obtenció de bons resultats a les proves amb subvencions per a les millors puntuacions. Degut a les retallades i la necessitat d’obtindre més financiació, des de la direcció dels mateixos centres educatius s’incentiva l’obtenció de bons resultats a costa d’una pressió psicològica excessiva a les estudiants.\n·La voluntat de classificar les escoles per rànquings i beneficiar uns centres considerats “millors” que altres va en contra de l’ideal d’una educació pública, en la qual els esforços haurien d’anar dirigits a oferir la millor educació en tots els centres.\n·La competitivitat que es crea entre els centres repercuteix també en la qualitat de l’ensenyament: les docents han de centrar-se en preparar a l’alumnat per a aquestes proves. Així, se li trau encara més capacitat crítica a les docents ja que tenen més pressió externa sobre quins coneixements ha d’assolir l’alumnat i de quina manera els ha d’assolir.\n·Si creiem en la funció alliberadora de l’educació, si volem formar-nos per ser persones crítiques i preparades per incidir en el món, no li podem fer el joc al capital ni ens podem subordinar a les seves demandes. L’única cosa que podem fer és ser al costat de la nostra escola, la que volem, l’escola pública al servei de les classes populars.\nCom pots fer boicot?\nEn cas que no tinguis cap companya del SEPC al teu institut, pots descarregar aquí a baix tant l’adhesiu per enganxar sobre l’examen com les octavetes per repartir-les entre les teves companyes de classe.


Obrim la preinscripció de l’Escola de Teatre de l’Espai pel curs 2018-19 | Espai d'Arts Escèniques de Sant Quirze del Vallès\nObrim la preinscripció de l’Escola de Teatre de l’Espai pel curs 2018-19\n26/05/2018 23/10/2018 / nani\nAquest és el segon curs de l’Escola de Teatre funcionant dins de l’Espai d’Arts Escèniques. Ampliem l’equip de professores, els horaris, les opcions i la franja d’edats.\nLa primera opció per matricular-se la tindran els alumnes ja matriculats el curs 2017-18 que no han d’omplir aquesta preinscripció. Ells rebran directament un altre document.\nAmb els preinscrits completarem les places dels grups. Tots els grups tenen un nombre màxim i mínim de places i estan subjectes a possibles canvis en funció de la demanda.\nEls horaris també s’aniran confirmant a mesura que es tanquin els matriculats i es concretin els llocs d’assaig. La coordinadora pedagògica és la Núria Colás.\nSi tens més d’un fill per inscriure, omple un formulari per cadascun.\nA partir del 10 de juny ja podràs fer la matriculació si t’informem que tens la plaça disponible.\nPer formalitzar la matrícula cal pagar 30€ per família. Això inclou fer-se soci familiar de l’Espai i beneficiar-se dels descomptes que oferim en les obres de teatre que programem i tenir altres avantatges.\nHoraris dels cursos previstos:\nPRETEATRE (4-5 anys) dilluns o dijous de 17:30 a 18:30\nTEATRE INICIACIÓ (5-9 anys) dimarts, dimecres o divendres de 17:30 a 18:30\nTEATRE 1 (9-12 anys) dilluns, dimarts o dijous de 18:30 a 20:00\nTEATRE 2 (12-15 anys) dimecres de 16:00 a 17:30 o de 18:30 a 20:00\nTEATRE JOVE (15-18 anys) dilluns, dimarts o dijous de 16:00 a 17:30\nTEATRE MUSICAL 1 (9-18 anys) divendres de 17:30 a 19:00\nTEATRE MUSICAL 2 (9-18 anys) divendres de 19:00 a 21:00\nTEATRE ADULTS (+18 anys) dimarts de 20:30 a 22:30\nTEATRE MUSICAL ADULTS (+18 anys) divendres de 21:00 a 23:00\nLes quotes bimestrals per al curs 2018-19 són:\nTeatre 1 36€\nTeatre 2 36€\nTeatre Jove 36€\nTeatre adults 48€\nTeatre musical 1 36€\nTeatre musical 2 48€\nTeatre musical adults 48€\nA partir del tercer infant que s’apunti es fa una reducció del 20% sobre la quota del membre més petit.\nFormulari de preinscripció pel curs 2018-19\n← La primera edició de la mostra de microteatre Pessics converteix el carrer Vila Puig en un esclat de creativitat\nVídeo de l’actuació del grup de Teatre Jove a la Mostra d’entitats 2018 →


“La Guàrdia Civil ve dos cops a Òmnium i no va a La Zarzuela?” | Xevi Xirgo | barcelona | Política | El Punt Avui\n“La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” + “La Guàrdia Civil ve dos cops a Òmnium i no va a La Zarzuela?” E-mail\nPRESIDENT D’ÒMNIUM CULTURAL I PRES POLÍTIC\n“La Guàrdia Civil ve dos cops a Òmnium i no va a La Zarzuela?”\n“Què es pensen? Que perquè ens apliquin o no el 100.2 o el tercer grau nosaltres deixarem de lluitar per la independència?\n“El bagatge i el lideratge del president Puigdemont i el de Junqueras són imprescindibles, però en necessitem més. Això no va de noms ni de persones”\nJordi Cuixart, davant dels cartells d’algunes campanyes de l’entitat JUANMA RAMOS.\nJordi Cuixart, aquest divendres passat a la seu d’Òmnium Cultural JUANMA RAMOS.\n“La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” “La Guàrdia Civil ve dos cops a Òmnium i no va a La Zarzuela?” E-mail\nSi comparem la repressió que hi va haver amb el govern de Rajoy amb la que hi ha ara amb el govern de Sánchez, ha anat a més\nPosen una taula de diàleg però el primer que fan és vetar que es pugui parlar d’una sèrie de conceptes com ara el d’autodeterminació\nDiuen que els presos necessitem tractament, però a mi em sembla que els que el necessiten són els poders de l’Estat\nNo tinc cap voluntat de fer carrera política; jo soc empresari i el que vull és dedicar-me a la fàbrica\nEmprenyats, dividits i tot el que vostè vulgui, però la gent segueix dempeus. Ningú ha renunciat a continuar lluitant\nEn la gestió sanitària, som molt crítics amb el greuge que hi ha entre diversos sectors econòmics del país i la cultura\nQuan fa molt poques hores que se sap que el Tribunal Suprem s’ha pronunciat en contra de l’aplicació de l’article 100.2 a Carme Forcadell, el president d’Òmnium, Jordi Cuixart, ens rep a la seu de l’entitat.\nLa decisió del Suprem en relació amb l’expresidenta del Parlament Carme Forcadell no deu ser bona ni per a vostè ni per a la resta de presos polítics. L’Audiència de Barcelona ja ha enviat a Madrid el seu expedient. Sorprès?\nAquesta gent a mi ja no em provoquen sorpreses. Què es pensen? Que perquè ens apliquin o no el 100.2 nosaltres deixarem de lluitar per l’autodeterminació i per la independència de Catalunya? Què es pensen? Que perquè vagin fent xantatges nosaltres renunciarem a voler ser una majoria per implementar els nostres postulats polítics? Amb tota la serenor del món els dic que van molt equivocats. Van rebregar el Codi Penal, i ara estan rebregant el règim penitenciari... i això no és res més que la demostració de la seva impotència. I de la seva impotència neix també la nostra fortalesa.\nCarme Forcadell va reaccionar dient: “És venjança”\nSí. Ho és. Els molesta que la voluntat d’exercir el dret d’autodeterminació sigui un clam majoritari a Catalunya.\nQue el Suprem s’hagi pronunciat contra el 100.2 deu ser un mal presagi pel que fa al tercer grau que se’ls ha aplicat, no?\nSí. Però hi insisteixo: l’objectiu d’Òmnium és el final de la repressió i la solució al conflicte polític català. Allò que sigui bo per resoldre el conflicte, a la llarga serà bo també per als presos. Ens equivocaríem si ara passéssim al davant la solució de les qüestions personals, tot i que és evident que la repressió ens afecta. I als que som a la presó, de manera molt acarnissada. Però no pararan. Un jutjat de Figueres acaba d’imputar 196 persones, aquesta mateixa setmana. Aquí el que té un problema és l’Estat espanyol. Amb centenars d’imputats, condemnats, perseguits... La ciutadania pot tenir un problema, certament, en el regat curt; però el problema gros el té l’Estat. Quan a tants ciutadans d’una part del seu territori els has d’estar perseguint per qüestions ideològiques, a mi em sembla que seria un error centrar ara les nostres discussions en com ens afecta als presos el 100.2 o el tercer grau... El problema és resoldre el conflicte polític i que s’acabi la repressió.\nContinua i continuarà?\nCada cop més. I espero que ho aprofitem com a revulsiu. El sobiranisme s’ha de plantejar, un cop més, que potser les petites diferències que hi ha entre els diferents actors les hem de superar i començar a actuar amb unitat estratègica, que no vol dir uniformitat, perquè el sobiranisme és divers. Cal aprofitar-lo, aquest revulsiu, tot i que és evident que en l’aspecte personal és empipat. Òmnium no renunciarà als seus postulats polítics, i no li condicionarà que hàgim de fer compliment de la condemna a la presó. Aquesta situació, el 100.2 o el tercer grau, no ens pot condicionar en res. Més enllà que li pugui reconèixer que, és clar, en un aspecte personal m’empipa molt. I que potser avui hagi estat l’últim dia que he pogut dur el meu fill al casal. Hem d’aprofitar la presó i la repressió com a altaveus de denúncia de les mancances democràtiques de l’Estat espanyol.\nHa parlat abans de venjança. La sentència també va ser venjança?\nJo el que veig és molta impotència de l’Estat. Molta por. Amb quaranta anys de democràcia, o de pseudodemocràcia, l’únic que ha fet trontollar els poders de l’Estat, el règim del 78 i també la corrupció de la monarquia ha estat el moviment sobiranista. Fins al punt que l’Estat, com que es veu amenaçat, actua amb aquesta visceralitat, sense mesura. Diuen en les resolucions que els presos “necessitem un tractament per superar les nostres distorsions cognitives...” A mi em sembla que els que necessiten tractament són els poders de l’Estat, que han d’aprendre a escoltar les organitzacions no-governamentals, Amnistia Internacional, el Consell d’Europa... Aquestes organitzacions li han dit, a l’Estat espanyol, que té veritables mancances democràtiques i que ha de posar fi a la repressió a Catalunya. El tractament de democràcia, el que el necessita avui és l’Estat espanyol.\nOn som, doncs?\nSeguim on érem. Ells continuen fent veure que es pot parlar de tot. Posen una taula de diàleg però el primer que fan és vetar que es pugui parlar d’una sèrie de conceptes, com ara el d’autodeterminació, el de la independència... Mentre no es vulnerin drets fonamentals, en una taula de negociació política es deu haver de poder parlar de tot, no? Si volem la taula de negociació es per poder parlar de l’autodeterminació i de la independència de Catalunya. Nosaltres mai renunciarem al diàleg, però el diàleg ha de ser sense condicions. Si hi és, no hem de renunciar a anar-hi. Però no pot tenir condicions. No pot venir mai més la policia espanyola a pegar als ciutadans que exerceixen els seus drets.\nEls sindicats han demanat l’indult per a Dolors Bassa. Vostè continua dient que no l’acceptaria?\nRespecto i dono suport a allò que hagi decidit Dolors Bassa, per descomptat. Però el president d’Òmnium ni vol ni pot demanar un indult mentre sigui president d’Òmnium. I quan altres entitats ens han proposat fer-ho, ens hem negat a acceptar-ho. Amb tota la humilitat, no ens volem acollir a cap indult ni a cap mesura de gràcia. Quan l’Estat suspèn les institucions catalanes, no pot suspendre la societat catalana. I Òmnium és part de la societat catalana. Ara necessitem una societat civil forta i organitzada. I, dit això, me n’alegraré molt, si la Dolors Bassa pot sortir de la presó.\nHa dit que “d’aquí a dos o tres anys” plegarà de president d’Òmnium i que després es dedicaria a altres coses. Vol dedicar-se a la política?\nJo soc un activista, i com a activista vaig entrar a Òmnium. Perquè Òmnium fa política, però no és la política. Mentre sigui a la presó i mentre els socis d’Òmnium ho vulguin, continuaré sent-ne el president. El que sí que li asseguro és que no tinc cap voluntat de fer carrera política; jo soc empresari i el que vull és tornar-me a dedicar a l’empresa, a la fàbrica.\nQuan des de la presó sent entitats com ara Amnistia Internacional demanant que l’alliberin, a vostè i a Jordi Sànchez, i ningú mou peça, què pensa?\nÉs un sentiment contradictori. Per un costat, penses que no hi hauria de ser. Però, quan vaig entrar-hi, l’activista Pepe Beúnza em va enviar una carta dient-me: tingues coratge, perquè has entrat a l’altar dels milers, dels centenars de milers de persones al món que tenen l’honor d’haver lluitat per la democràcia i les llibertats. Amb el pas del temps ho he anat entenent... Potser té un punt d’honor, certament. Estic convençut que al govern espanyol hi deu haver membres que són socis d’Amnistia Internacional o d’altres organitzacions que han demanat que ens deixessin en llibertat. Les contradiccions les deuen tenir ells. Nosaltres seguim.\nSi segueixen, la repressió seguirà, també. O tenen cap indici que s’hagi d’aturar?\nCap. Continua. I, si comparem la repressió que hi ha hagut amb el govern de Rajoy amb la del govern de Pedro Sánchez, ha anat a més. Els procediments han tirat endavant; se n’han obert de nous; l’advocacia de l’Estat demana penes superiors a les que ens demanava durant el govern fr Rajoy... Em sap molt greu. Les paraules deuen anar per un costat, però per l’altre la repressió va en augment. Seríem bastant ingenus si no reconeguéssim la realitat: la repressió no fa pinta d’aturar-se, sinó tot al contrari.\nDavant d’això, desobediència civil?\nLa desobediència és una de les claus de volta de com ens en sortirem, d’aquest conflicte polític. Aquest és un dels grans aprenentatges de l’1-O. Allà es van exercir uns drets fonamentals.\nI amb quines accions concretes pensa?\nPensi que Òmnium neix de la desobediència civil. Als anys 60, quan els nostres fundadors promovien l’ensenyament del català en la clandestinitat, perquè hi havia una llei que ho prohibia, ja practicaven la desobediència. Ens en sentim partícips i corresponsables, de la desobediència. Evidentment, fem moltes altres coses. No renunciem a tota la nostra activitat cultural, que és molta. El que intentem és generar consensos. Nosaltres no som punta de llança d’un moviment de desobediència civil; però, si ens toca tornar a desobeir, ho farem.\nAra que parla de desobediència, en sap res, del Tsunami Democràtic?\nEl mateix que en pugui saber qualsevol ciutadà. Les seves accions van ser legítimes i un exemple de la capacitat de mobilització de la societat catalana. Van fer les accions que van fer. No en sé res més. Ens els sentim nostres.\nJordi Sànchez deia, en una entrevista dies enrere en aquest diari, que a l’Estat hi ha un triangle format per la casa reial, la fiscalia general de l’Estat i el Consell General del Poder Judicial que actua al marge del poder democràtic. Hi estaria d’acord?\nA Jordi Sànchez no l’esmenaré. Per mi és un mestre. En tot cas, ho augmentaria. Són tots els poders de l’Estat en general. Acabo de sentir el ministre de Justícia dient que li sembla molt bé, el que ha fet el Suprem amb Carme Forcadell. Ho aplaudeix amb les orelles i diu que és una mesura garantista. Això és una vergonya! El dia 1 d’octubre a la tarda el PSOE demana la dimissió del ministre de l’Interior espanyol, i l’endemà, seguint les consignes dels poders de l’Estat, ho matisa i ja sentim a parlar de sedició... Aquesta gent negligeix de manera sistemàtica. Tots alhora. Mentrestant, nosaltres seguim dempeus. Amb tants anys de tanta i tan dura repressió, sistemàtica, aquí no ha baixat del carro ni déu. La gent segueix dempeus. Dividits, emprenyats... tot el que vostè vulgui, però aquí ningú ha renunciat a continuar lluitant pels drets fonamentals i per la independència de Catalunya.\nHan presentat una querella contra el rei emèrit i han demanat que es bloquegin els seus fons. Se’n sortiran?\nÉs molt important que els fons d’una persona que se sap que són fruit de la corrupció es bloquegin. La societat catalana, i Òmnium hi ha ajudat, ha estat capaç de posar en escac la monarquia, posant en relleu les corrupteles que hi ha a la casa reial. Qui pren partit el 3-O és el cap d’estat, que és hereu de Joan Carles I, que és hereu de Franco. El cap d’estat s’ha enriquit de manera il·legal amb recursos que pertanyien a tota la ciutadania. I això cal denunciar-ho. Els poders de l’Estat tenen veritables problemes de qualitat democràtica.\nAquesta setmana el rei ha estat a Poblet i no ha estat benvingut. Posa al mateix calaix el rei que el rei emèrit?\nÉs que l’únic motiu pel qual el rei és rei, és perquè és fill de qui és. No es trien. És un càrrec hereditari. Joan Carles I va heretar de Franco ser el cap de l’Estat. És una obvietat. Mentre els Jordis som a la presó, a la seu d’Òmnium ha vingut dos cops la Guàrdia Civil a fer escorcolls i no ha estat capaç de trobar res il·legal. Els agents són capaços de venir dos cops a Òmnium i són incapaços d’anar a La Zarzuela , on tothom sap, perquè ho estan explicant i ningú ho està negant, que el rei Joan Carles tenia diners en negre...? Això és un despropòsit. El rei ha renunciat a part de l’herència del seu pare. Coi! Que renunciï a tota l’herència. Que se’n vagi, que tindrem de moment una república espanyola, tot i que nosaltres volem la catalana.\nVa dir: “Ho tornarem a fer” i tothom s’hi va afegir. Què tornarà a fer?\nNo renunciem a res. “Ho tornarem a fer” és una afirmació feta a consciència i des de la serenor, sense cap pedanteria: no renunciarem a exercir els drets que el Tribunal Suprem ha condemnat a l’Estat espanyol, el dret de mobilització, de reunió, de llibertat d’expressió...\nTornar a fer un referèndum, com ha proposat el president Torra, seria tornar-ho a fer?\nSe’m fa difícil parlar pel president Torra i interpretar què ha volgut dir. Però nosaltres no descartem, i crec que el conjunt de la societat no ho pot descartar, cap sortida. Sempre que sigui pacífica i democràtica, i tingui l’aval de la ciutadania catalana. Allà on hi hagi consensos, en un nou referèndum o en el que sigui, Òmnium hi serà i s’hi deixarà la pell, no pas en l’organització, sinó a fer que la gent hi participi.\nEl paper d’Òmnium és generar consensos?\nHo estem fent. Òmnium s’hi està deixant la pell, perquè entre presó i exili cada dia hi hagi més ponts d’entesa, i perquè hi hagi un espai de diàleg, que és interessant que sigui silent i discret. Nosaltres continuem treballant en aquesta línia, que és el que hem fet sempre.\nCom a observador, doncs, segur que em podrà explicar què passa entre JxCat i ERC.\nHi ha una obvietat, i és que la repressió intenta dividir els que lluiten. Ens divideix físicament i ens divideix comunicativament. Quan els dos principals dirigents de les dues principals forces sobiranistes no poden parlar perquè un és a l’exili i l’altre fins ara podia fer només vuit trucades ala setmana, és molt complicat. Aquest és l’objectiu de la repressió.\nDavant les complicacions que deia, ni que fossin només les físiques, d’un a la presó i l’altre a l’exili, el millor són els relleus?\nEl que és molt important és que el conjunt del sobiranisme no tingui por dels multilideratges, perquè es complementen. El bagatge del president Puigdemont i el de Junqueras són imprescindibles. Però en necessitem més. Fixi’s: Muriel Casals, Josep Maria Vila d’Abadal, Carme Forcadell, Artur Mas... estaven liderant el projecte independentista sis anys enrere. I ara són uns altres. I no passa res. Això no va de noms ni de persones. I aquesta és una fortalesa molt gran.\nSom a les portes de la Diada. Altres anys a hores d’ara ja en sabíem alguna cosa, de com se celebrarà l’Onze de Setembre. En parlen? Com és que no en sabem res?\nHo sabrem aviat. L’ANC manté el lideratge del que és el format, i llavors Òmnium i l’ANC posem tota la carn a la graella i tots els esforços per a la celebració, que aquest any és obvi que haurà de tenir un format difícil per la pandèmia que ens afecta.\nPerò què proposaran?\nHo sabrà aviat. Però és obvi que ens hem de reinventar tots. La greu situació sanitària ens hi obliga. Però no pateixi per la creativitat. Hem demostrat que la tenim, i continuarem mostrant al món sencer que els catalans i les catalanes volem solucionar el conflicte polític mitjançant les urnes.\nQuè en pensa, de la gestió del govern català sobre la pandèmia? El món de la cultura n’està molt queixós darrerament.\nSom molt crítics amb la diferència i el greuge que hi està havent entre diversos sectors econòmics del país i la cultura . A la cultura se li exigeix uns paràmetres que ens semblen correctes, però sempre que fossin els mateixos que s’exigeixen al conjunt dels sectors econòmics del país. És molt injust veure un metro que està ple de gent a vessar i que després a la cultura, que és la que està patint més durament la pandèmia, se li exigeixin segons quines coses. La cultura, com que té aquesta voluntat emancipadora, molesta. I a la més mínima interessa treure-la de l’espai i de l’escena pública. No només no ho acceptarem, sinó que plantarem cara. Ens oposem a aquest bandejament que s’està fent a la cultura arreu dels Països Catalans. Ho veiem amb molta preocupació i esperem que el govern més progressista de la història i el govern del Principat i els governs dels Països Catalans trobin la manera de posar-hi solució.\nEl Punt Avui. Girona 26-07-2020, Pàgina 6\nEl Punt Avui. Nacional 26-07-2020, Pàgina 6


El GOB coincideix amb el Consell, en el diagnòstic de que Mallorca ha tocat sostre i que no pot pretendre seguir creixent edificant sol. Per aquest motiu considera que la proposta d'eliminar 8.000m2 de sòl urbanitzable i decretar el «creixement zero» és una mesura imprescindible per a planificar el futur del desenvolupament territorial. El GOB considera que això necessàriament implica revisar el model urbanístic i territorial de Mallorca, apostant per la rehabilitació, la regeneració i la renovació urbana per fent front a l'especulació i el creixement il·limitat que ha marcat fins ara el desenvolupament territorial d'aquesta illa.\nModel territorial, rehabilitació i política d'habitatge\nEl GOB contradiu els arguments del sector de l'habitatge (promotors i constructors) que prediuen una catàstrofe pel sector de la construcció si no es pot construir/edificar en sòls verges i que, per altre banda, generen alarma social advertint que no es podrà atendre la demanda i que això propiciarà l'encariment de l'accés a l'habitatge a Mallorca.\nEn primer lloc, des del GOB consideram que el sector de la construcció ha de redirigir la seva activitat cap als teixits urbans existents, invertint de manera intel·ligent en els sòls urbans, amb l'objectiu de generar benestar econòmic i social i garantint la qualitat de vida dels seus habitats. Tal i com ja preveu el preàmbul de la Llei estatal 8/2013, de 26 de juny, de rehabilitació, regeneració i renovació urbanes «Tanto a corto, como a medio plazo, será muy difícil que los sectores inmobiliario y de la construcción puedan contribuir al crecimiento de la economía y a la generación de empleo si continúan basándose, principalmente y con carácter general, en la transformación urbanística de suelos vírgenes y en la construcción de vivienda nueva.»\nEl sector hoteler no és l'únic que necessita reconversió, tal i com diuen els promotors/constructors i per tant, l'activitat econòmica del sector de la construcció, no s'acabarà quan el parc d'edificis d'allotjament turístic s'hagi renovat completament.\nI per altra banda, és evident que una aposta per un canvi de paradigma en la planificació urbanística i territorial futura que parteixi de la premisa de «creixement zero» ha d'anar acompanyada d'una política d'habitatge que garanteixi que es posi al mercat el parc d'habitatges buits -molt sovint en mans dels bancs – a preus que han d'estar regulats per evitar els abusos. Només a Palma, hi ha més de 16.000 habitatges desocupats, buits. Mesures com l'expropiació de l'ús de fruit dels habitatges a mans dels banc; limitar el preu màxim de lloguer per metre quadrat per sobre del qual el propietari no pugui accedir a ajudes ni subvencions en relació a aquell immoble; en el cas dels petits propietaris, establir incentius per afavorir la cessió, el lloguer -com els ajuts a la rehabilitació o les assegurances que com l'aval-lloguer protegeixen el propietari davant de possibles impagaments ; multes als pisos buits en poder dels bancs; fer reserves d'habitatges de lloguer social en les obres de gran rehabilitació que es duguin a terme, etc. garantirien l'accés a l'habitatge digne, posant en circulació els habitatges buits i basant l'estratègia de desenvolupament futur en la rehabilitació de les zones urbanes i del parc d'habitatges existent.\nEl GOB dona una passa més i demana desclassificar sòls urbans o urbanitzables no transformats\nEl GOB dona una passa més i demana desclassificar sòls urbans o urbanitzables no transformats classificant com a sòl rústic els terrenys de qualsevol ús que estiguin en alguna de les següents situacions:\n1. Els terrenys classificats com a sòl urbanitzable no programat per un pla general d’ordenació urbana amb vigència superior a vuit anys.\n2. Els terrenys classificats com a sòl urbanitzable programat o com a sòl apte per a la urbanització que, incomplint els terminis establerts en el planejament general respectiu, no hagin iniciat la tramitació del planejament parcial. En cas que el planejament general no hagués previst terminis, s’entendrà que s’incompleixen dits terminis quan hagin transcorregut quatre anys des de la vigència del planejament general que va preveure el respectiu polígon o sector.\n3. Els terrenys classificats com a sòl urbanitzable o apte per a la urbanització, que malgrat disposin de planejament parcial definitivament aprovat, no hagin iniciat la tramitació del corresponent projecte d’urbanització en els terminis que preveu el planejament general o el planejament parcial.\nEn cas que aquests planejaments no haguessin previst terminis, s’entendrà que s’incompleixen dits terminis quan hagin transcorreguts quatre anys des de la vigència del planejament parcial.\n4. Els terrenys classificats formalment com a sòl urbà que a l’entrada en vigor d’aquesta llei que, d’acord amb la legislació estatal, tenguin materialment les condicions que determinen la situació bàsica de sòl rural, sempre que el seu àmbit perimetral confronti amb més d’un 50% amb sòl qualificat com a sòl rústic o amb vies de connexió interlocal, i haguessin transcorregut més de dotze anys des de l’aprovació del planejament general que va efectuar la seva primera incorporació com a sòl urbà.\nLlegir 1042 vegades\tDarrera modificació el Dimarts, 29 Setembre 2015 11:50\nMés en aquesta categoria: « L’Autoritat Portuària de Balears en sintonia amb la postura de no ampliar el port des Molinar i optar per la seva rehabilitació\tEl GOB exigeix al Govern l'impuls de la ILP en defensa del territori juntament amb la revisió urgent de les lleis més perverses impulsades pel govern Bauzá. »


Diàlegs, Boris Cyrulnik (edició a càrrec de Carles Capdevila) - Chordà Comunicació\nDiàlegs, Boris Cyrulnik (edició a càrrec de Carles Capdevila)\n“No tinc por ni de la vida ni de la mort. No tinc por de la vida. Més aviat tinc por de no viure abans de morir. Això és important”. Boris Cyrulnik\nEl pare de la resiliència va perdre a la seva famíla en Auschwitz, va ser perseguit pels nazis amb tan sol 6 anys i condemnat a mort. Malgrat aquesta dramàtica infància Boris Cyrulnik somriu amb complicitat al llarg de l’afable conversa amb Carles Capdevila. El seu optimisme es basa, irònicament, en què la humanitat avança després de cada catàstrofe, i estem prop d’una. Carles Capdevila dialoga amb preguntes precises per aconseguir respostes que descriuen una visió del món sorprenent i un pensament excepcional d’aquesta gran figura de la psicologia moderna. Un diàleg on les qüestions sobre la condició humana, la inclinació, l’humor i l’etologia animal apareixen de forma natural.\nEns passa de vegades amb els grans investigadors: reduïm la complexitat de la seva mirada sobre la condició humana a una sola gran idea. En el cas del neuropsiquiatre i psicoanalista Boris Cyrulnik, seria sens dubte la noció de resiliència. Però més enllà dels seus treballs fascinants sobre com afrontem el trauma, Cyrulnik ha anat elaborant tota una visió del món i del lloc que hi tenim que és interessant i inspiradora en si mateixa.\nAquesta conversa –on van sorgint de manera natural qüestions ètiques, pedagògiques i epistemològiques– constitueix una introducció excel·lent al conjunt de la seva obra, i és alhora una exposició precisa de les seves idees filosòfiques, científiques i sobre la pròpia vida.\n“De les qualitats de Boris Cyrulnik em quedo amb el seu sentit de l’humor. Somriu amb complicitat durant la conversa, i també es trenca a riure en algun moment. Ho fa quan admet, irònicament, que el seu optimisme es basa en el fet que la humanitat avança amb cada catàstrofe, i en tenim una a prop. En segons quins llavis, podria ser un comentari cínic, desesperançat, però Boris Cyrulnik s’acosta més a aquella tendresa que allunya l’humor del sarcasme i l’acosta al ‘riure junts’, que és una manera de compartir les nostres perplexitats.\nA en Boris se l’entén bé perquè sap molt, pensa bé i s’explica amb passió i entusiasme. I a més a més, va descobrir de petit que el sentit de l’humor, del qual parlàvem al principi, fa que la gent se t’acosti. Cultura, educació i humor ens salven. Igual com l’aferrament i la resiliència, són antídots per al trauma.” Carles Capdevila\nB oris Cyrulnik (Bordeus, 1937) és un dels grans referents en la psicologia moderna. Neuròleg, psicoanalista, psiquiatre i etòleg de formació, està considerat un dels pares de la resiliència, que és la capacitat de les persones de sobreposar-se a períodes de dolor emocional i a les situacions adverses.\nAltres obres publicades en Editorial Gedisa:\n- Los patitos feos: sobre la superació dels traumes infantils.\n- Me acuerdo: on narra la seva experiència resilient fugint dels camps de concentració.\n- Las almas heridas: sobre els mecanismes de la memòria i la seva decisió d’exercir la psiquiatria\nC arles Capdevila i Plandiura (Barcelona, 1965) és llicenciat en filosofia, escriptor, periodista i professor de comunicació a la Universitat de Barcelona. De la seva llarga trajectòria en els mitjans (premsa, ràdio i televisió) cal destacar les seves col·laboracions a Catalunya Ràdio i la fundació del diari ARA.\n- La vida que aprenc (Editorial Arcadia)\n- Educar millor (Editorial Arcàdia) – Propera aparició al mercat llatinoamericà per Gedisa\n“Cal procurar combatre la dissort, i d’aquesta manera les victòries contra la dissort ens proporcionen moments de felicitat. Però si busquem sistemàticament la felicitat, què farem? Recórrer a la pastilla, i aquesta és una felicitat falsa. Una felicitat química que és tota una falsa felicitat: et fa sentir bé, però això no és la felicitat.” Boris Cyrulnik\nPàgines 112 | PVP 12,90 €


Passerell a la xarxa | Alternatives “originals”\njuliol 19, 2009\nCom podeu comprovar a la darrera entrada vaig ressuscitar al sisè dia d’entre els morts. Després de deixar passar uns quants dies per no dir bestieses, amb tota la serenor del món faig una reflexió sobre el trist episodi.\nCreient-me previsor, des de fa anys tinc contractades dues conneccions a internet, per si en falla una tenir l’altre per sortir del pas. Els correu electrònic, l’FTP i enllaços externs als servidor són eines útils per la meva feina, jo diria que actualment són imprescindibles, estalvien multitud de visites i viatges amb els clients i amb la comunicació via xarxa el client pot estar totalment al dia dels continguts que li dissenyem. A vegades potser inclús se n’abusa del sistema, doncs els més exigents (per dir-ho de manera fina) revisen i revisen de manera malaltissa el projecte fins el dia abans de portar l’original a la impremta.\nÉs norma personal que posats a triar una empresa que em doni el servei d’internet en triï una que em parlin en català i de passada faig que els calerons quedin a casa (il·lús de mi, tot se’n va a Madrid com si la despesa la fes un ciutadà de la Comunidad de Madrid). Vaig triar Alpi quan la Generalitat hi tenia part. De d’aleshores crec que ha passat per diverses mans Uni2, Wanadoo i actualment Orange, primer de manera encoberta i des de fa tres o quatre mesos sense embuts, quan truques a Alpi et surt el contestador de benvinguts a Orange. Encara, però, queda el detall de que es dirigeixen a tu en català. Espero que el detall es conservi.\nDoncs les meves previsions no es van complir. Com deia abans tinc dues línies contractades a Alpi en indrets físics diferents per evitar que una avaria d’un sector faci que les dues línies fallin. Doncs no, aquest cop la avaria, segons Alpi, era una avaria que afectava a les IPs fixes indiferentment de la seva localització, o sigui que la meva previsió no va servir de res ja que em vaig quedar a les fosques malgrat les dues connexions. La solució va ser una solució d’aquelles de tota la vida, tradicionalment es trucava a casa del veí per demanar sal, sucre, julivert… jo vaig haver de demanar-li al veí si em deixava penjar a la seva xarxa per poder consultar el correu. Aquesta solució veig que encara funciona i ANNA FERRER, que és la perruqueria unisex que tinc al costat de la botiga no m’hi va posar pegues i em va donar la seva clau per poder compartir la seva xarxa. Després de redirigir tots els serveis al meu servidor de domini vaig tornar a estar connectat al món.\nL’episodi va ser suficientment llarg com per poder reflexionar llargament de l’enganxats que estem a la xarxa i del febles que som davant dels inconvenients que aporten les companyies en el seu servei. Malgrat no sentir-me il·lustrat amb el tema crec que quedar-se sense connexió durant una setmana, sigui quina sigui la causa, sense cap mena d’explicació ni cap tipus de disculpa té justificació possible. Amb tot això vaig agafar un tema que tenia sobre la taula des de fa mesos que me’n va parlar en Xin en una entrada sobre xarxes obertes ciutadanes, Guifi.net una xarxa wifi que la composen els mateixos usuaris i aquests es van intercomunicant entre ells i van creant xarxa (Què és quifi.net?).\nJo ho veig com una gran intranet a nivell territorial la qual queda enllaçada a internet mitjançant els usuaris que hi tenen connexió de la manera tradicional (pagant) i que connecten desinteressadament les dues xarxes en detriment de perdre part important del seu ample de banda de la seva connexió. Imagino també que hi deuen haver empreses que ofereixen connexions a internet a través de guifi.net i que el connectar-te a wifi.net és totalment de franc. només has de fer la instal·lació que serà més o menys costosa en funció de la distància on hagis de cercar el senyal wifi. Fins aquí la teoria.\nCoses que no tinc clares: Com en tot a la vida quan més saps i més informat estàs d’una cosa més preguntes et fas i més te n’adones del ignorant que arribes a ser. Ara me n’adono que no tinc clar que és internet de manera tècnica, tampoc tinc clar com es genera i com es gestiona l’ample de banda, què condiciona la velocitat de pujada i baixada i com és que no són iguals, ni de quina manera es comporta físicament el senyal wifi. Qui gestiona guifi.net? Ho fa de manera totalment desinteressada? Bé són preguntes existencialistes que si cerco a la xarxa possiblement trobaré.\nWifi.net podria ser una alternativa original en el meu cas, em resoldria la connexió remota llar-empresa empresa-llar d’una manera natural, vull dir com a xarxa pròpiament dita i la navegació, el correu, el servidor de continguts ja dependrien de l’ampla de banda existent dins de la mateixa wifi.net i de les velocitat de pujada i baixada.\nL’inconvenient més important que hi trobo és el de la instal·lació, els meus dos punts de connexió son sengles comunitats de veïns i això ja és un escull important\nTe’n responc algunes:\n– Internet és una xarxa gran (internacional). En xarxes grans s’utilitzen routers per evitar enviar tota la informació a tot arreu. Aquests routers s’encarreguen de dirigir la informació per a que arribi al seu destí. Amb la possibilitat de passar per diferents camins depenent de talls o congestió de dades. Guifi.net funciona igual.\n– És difícil d’explicar com es gestiona l’amplada de banda. Bàsicament és programari, excepte que estigui col·lapsada, que llavors no hi pots fer res.\n– La diferència d’una ADSL entre pujada i baixada depèn de la potència dels aparells. A la centraleta et poden enviar la senyal amb més potència i per això pots rebre més dades de baixada, a casa amb el mini-router que et donen t’has de conformar amb els 500Kbps.\n– Guifi.net es gestiona entre la gent que hi participa. Hi ha una aplicació que assigna IPs i s’encarrega de fer les configuracions dels routers per a que se sàpiga per on ha de sortir les senyals. Internament, hi ha DNS per a poder treballar amb dominis com si fos internet. Si es fa malbé un router, doncs s’ha de mirar d’arreglar entre tots.


La banda prepara un concert dels 40 anys el 18 de novembre\nLes set vides de La Banda Trapera del Río\nAl llibre 'Escupidos por la boca de Dios' (Munster, 2007), de Jaime Gonzalo, Morfi Grey recordava que "el primer concert de La Banda Trapera del Río va ser el 13 de novembre de 1976 al Poble Espanyol de Barcelona en una festa d'homenatge a Luna Odena, una màrtir de les juventuts comunistes que va morir a la guerra civil". En aquesta data cada any la banda celebrava unes sonades festes d'aniversari durant la seva primera època en actiu. Han passat ja 40 anys i La Banda Trapera del Río torna per fer-la grossa un cop més.\nLa història de La Banda Trapera és una de les més fascinants que ha donat el rock'n'roll al nostre país. Van començar on no hi havia res de res, ara fa 40 anys quan el punk encara no havia esclatat arreu del món i quan ningú sabia ni situar al mapa la ciutat de Cornellà, la ciutat satèl·lit. El seu primer LP homònim editat pel segell barceloní Belter l’any 1979 és una pedra fundacional d'escenes molt diverses, una influència que es pot rastrejar tant al rock radical basc com al punk barceloní, el so caño rotode sevillà o aquell sonido Chapa que es va facturar a Madrid. En aquells anys no era fàcil assaltar un escenari amb temes com “Nacido del polvo de un borracho y el coño de una puta”, “Nos gusta cagarnos en la Sociedad”, “Eunucos mentales”, “Venid a las cloacas” o “Ciutat podrida”, la que és considerada com a primera cançó punk en català.\nAmb una història turbulenta i en uns anys en què l'heroïna causava estralls, La Banda Trapera del Río ho va deixar córrer el 1982 i va deixar al calaix pendent d’editar el disc Guante de guillotina, un terball que s’editaria deu anys després juntament amb la reedició del primer disc per part del segell Divucsa. L’èxit d’aquestes edicions va fer que la banda s’ho pensés de nou i tornés a la carretera, tot refundant una segona etapa de La Trapera que es consolidaria amb l'edició de Directo a los cojones (Munster, 1994) i Mentenblanco (Munster, 1994), el primer en directe i el segon amb temes nous. Aquesta segona part de l’aventura acabaria l’any 1996.\nEl guitarrista Tio Modes va morir el 2004, i els supervivents de la banda es van tornar a reunir en un homenatge que es va fer a Sant Just Desvern el 22 d’octubre de 2005. Després del ressò del llibre de Jaume Gonzalo, no va actuar fins al 2009, en el que havia de ser un concert únic per a la filmació d’un documental a Cornellà (el prestigiós Venid a las cloacas que va guanyar l'In-Èdit de 2'1') i que s’havia de transformar en una petita gira de La Trapera arreu de l'Estat. Però tot se’n va anar en orris quan van diagnosticar un càncer al bateria Juan ‘Raf’ Pulido. Els components de la banda, però, no ho volien deixar tot deslligat i van aprofitar l’aventura de Rambleros per fer un acomiadament del grup amb totes les de la llei, amb un concert memorable i impagable a la part baixa de la Rambla de Barcelona el 25 de març de 2010. Un concert visceral, bèstia i molt dur: Pulido havia estat ingressat aquell mateix dia d’urgències a l’hospital on moriria dues setmanes després. “Després d’aquest concert La Trapera s’acaba definitivament”, va declarar el cantant Morfi Grey. Però amb un historial com el que portaven a les espatlles ningú s’atreviria a jugar-se ni un pèsol...\nI aquí els tenim de nou per celebrar els 40 anys del seu primer concert. Dos supervivents de la banda, Morfi Grey (cantant) i Joan Pujadas Subidas (baixista), són el cor i el cervell que posen en funcionament aquesta nova etapa de la banda en què s'hi afegeixen Fosy a les guitarres, que ja els va acompanyar a la darrera gira; Betty Love i Raúl Pulido (fill del bateria Raf Pulido), hereus i deixebles del mític Tio Modes, i l’exbateria de Subterranean Kids Carlos Buira 'Boliche', que ja va formar part d’aquell monstre de Frankenstein que va ser Subtrabelios amb músics de Decibelios i La Banda Trapera del Río. El tret de sortida serà aquest divendres 18 de novembre a la sala Salamandra de l'Hospitalet de Llobregat, i tindrà El Legado i Dilemia com a més que dignes teloners. La gira passarà després per Bilbao, València, Castelló, Múrcia, Madrid, Tarragona i Saragossa. La intenció de la banda és en principi tornar per quedar-se, fer noves cançons i treure discos. Però no se sap mai què passarà amb La Trapera.


AFECTACIONS COVID-19: TREBALL PROFESSIONAL | COL·LEGI D'ARQUITECTES DE CATALUNYA\nDARRERA ACTUALITZACIÓ: 6 DE NOVEMBRE (19 H)\nConvocatòria d'ajut econòmic de la Generalitat per a persones autònomes i microempreses (RETA o mutualitat alternativa)\n* GESTIÓ DEL DESPATX\n* La Generalitat ha convocat un ajut econòmic a autònoms (també mutualistes).\nCom ho he de fer per sol·licitar-lo?\nLa Generalitat de Catalunya ha aprovat un ajut econòmic per a professionals autònoms, estiguin donats d'alta al Règim Especial del Treball Autònom de la Seguretat Social (RETA) o bé en règims alternatius a aquest (en el cas dels arquitectes, l’HNA)\nLa mesura es tradueix en un ajut puntual i extraordinari en forma de prestació econòmica de pagament únic, per un import fix de 2.000 euros.\nEl termini per sol·licitar l'ajut comença el dilluns 9 de novembre a les 9 h, s'ha de fer exclusivament mitjançant la Seu electrònica de la Generalitat, aquí, i estarà obert fins a l'exhauriment de la dotació pressupostària destinada a l'ajut (previst en 20.000.000 euros) i, com a màxim, fins a les 15 h del desè dia hàbil a comptar de l'inici del termini.\nPoden sol·licitar l'ajut les persones donades d'alta al RETA o bé en règims alternatius, tant si exerceixen l'activitat econòmica com a persona física com si ho fan dins d'una empresa amb personalitat jurídica, havent de complir el requisit de tenir una dimensió màxima de 6 persones entre persones treballadores autònomes i persones contractades. A més, en el cas de les empreses amb personalitat jurídica i cooperatives, el nombre màxim de persones sòcies és de 3.\nUna de les obligacions dels sol·licitants és estar d'alta al RETA o a una mutualitat alternativa de manera ininterrompuda abans de l'1 d'octubre de 2020 i, com a mínim, fins al 31 de desembre de 2020.\nCada persona treballadora autònoma pot presentar un únic formulari i per a una sola activitat econòmica, ja sigui com a persona física, sòcia d'una microempresa o d'una cooperativa.\n- Els requisits i documentació els trobareu al text de la Resolució .\n- Notícia explicativa al web del COAC.\n- Web de Departament de Treball de la Generalitat: Ajut per al manteniment de l’activitat econòmica de persones autònomes i microempreses enfront la COVID-19.\n- Resolució TSF/2799/2020, de 4 de novembre, per la qual s'aprova la convocatòria d'aquests ajuts.\n- Decret Llei 39/2020, de 3 de novembre, de mesures extraordinàries de caràcter social per fer front a les conseqüències de la COVID-19.\nQuines mesures s’han de tenir en compte al despatx per preveure el contagi per coronavirus?\nCal dur mascareta al lloc de feina?\nEl 10 de juny es va ha publicar al BOE el Reial Decret-llei 21/2020 que regula, entre d'altres mesures, les que s'han d'adoptar al centre de treball per part del titular de l'activitat econòmica, a part de les establertes a la normativa de prevenció de riscos laborals i resta de normativa laboral aplicable.\nEntre d'altres, indica les següents:\n- Ventilació, neteja i desinfecció del centre.\n- Posar a disposició dels treballadors aigua i sabó, gel hidroalcohòlics o desinfectant autoritzats pel Ministeri de Sanitat, per a la neteja de mans.\n- Adaptar les condicions de treball per garantir el manteniment d'una distància de seguretat interpersonal mínima d'1,5 metres entre els treballadors (quan no sigui possible s'haurà de proporcionar als treballadors equips de protecció adequats al nivell de risc)\n- Adoptar mesures per evitar la coincidència massiva de persones (treballadors, clients, usuaris) al centre de treball.\n- Adoptar mesures per a la reincorporació progressiva de forma presencial al lloc de treball i potenciant l'ús del teletreball quan per la naturalesa de l'activitat sigui possible.\nSi un treballador comencés a tenir símptomes compatibles amb la malaltia, es contactarà immediatament al telèfon habilitat a l'efecte per a cada comunitat autònoma o centre de salut corresponent, i en el seu cas amb els serveis de prevenció de riscos laborals.\nEl 9 de juliol s'ha publicat al DOGC la Resolució SLT/1648/2020, per la qual s'estableixen noves mesures en l'ús de la mascareta per a la contenció del brot epidèmic de la pandèmia de COVID-19.\nAixí, per a les persones de sis anys en endavant la mascareta esdevé d'ús obligatori a la via pública, als espais a l'aire lliure i a qualsevol espai tancat d'ús públic o que es trobi obert al públic, amb independència del manteniment de la distància física interpersonal de seguretat.\nEs mantenen les exempcions, per raons personals i de la naturalesa de l'activitat, establertes a l'apartat 2.2.2 de la Resolució SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2, i a l'apartat 3.2.4 de la Resolució SLT/1608/2020, de 4 de juliol, per la qual s'adopten mesures especials en matèria de salut pública per a la contenció del brot epidèmic de la pandèmia de COVID-19.\nConsulteu la resolució.\n* Cal dur mascareta en empreses no obertes al públic?\nUn cop la persona treballadora estigui al seu lloc de treball (asseguda i/o fent una tasca que no comporti mobilitat) i amb totes les mesures necessàries, pot prescindir de la mascareta malgrat que continua sent recomanable. En canvi, serà obligatòria per a tots els desplaçaments que es facin a l'interior del centre de treball (entrades, sortides, lavabo...). També es podrà prescindir de la mascareta en aquelles feines que impliquin un gran esforç físic, independentment de si es duen a terme a l'interior o a l'exterior (per exemple, en treballs vinculats a la construcció) i sempre que es pugui garantir la seva seguretat i salut.\nAquestes mesures complementen l'establert al Reial Decret-llei, el qual també preveia altres casos on l'ús de la mascareta no és exigible:\n- Per a les persones que presentin algun tipus de malaltia o dificultat respiratòria que pugui veure's agreujada per l'ús de la mascareta o que, per la seva situació de discapacitat o dependència, no disposin d'autonomia per treure's la mascareta.\n- En el cas d'exercici d'esport individual a l'aire lliure, ni en els supòsits de força major o situació de necessitat o quan, per la pròpia naturalesa de les activitats, l'ús de la mascareta resulti incompatible, de conformitat a les indicacions de les autoritats sanitàries.\nConsulteu aquí el Reial Decret-llei 21/2020\nDocument del CSCAE - recull de disposicions legals\nAmb l’objectiu d’ajudar a interpretar la gran quantitat de disposicions legals, motivades per la pandèmia i l'estat d'alarma, així com les successives pròrrogues, el CSCAE ha elaborat un document per atendre les circumstàncies especials amb què es troben els despatxos en aquests moments.\nL’informe, publicat el 21 de maig, recull les mesures de les disposicions legals en vigor en el moment de la seva publicació del document, ja que les disposicions es continuen modificant-se. Així, per tal de poder seguir els possibles canvis, s’han adjuntat els enllaços i referències de cada una d’elles.\nConsulteu el document del CSCAE.\nQuines mesures econòmiques tinc a l'abast davant la crisi de la COVID-19 com a empresa?\nEn virtut del Reial Decret Llei 8/2020 de 17 de març:\n- Acollir-se a la línia d’avals públics de fins a 100.000 milions d’euros creada per garantir la liquiditat de les empreses.\n- Acollir-se a un ERTO per prioritzar la suspensió de llocs de treball per davant dels acomiadaments i a l’exempció de pagament de cotitzacions. L’empresa haurà de mantenir el nivell d’ocupació durant els 6 mesos posteriors a la fi de les mesures de reducció de jornada o de suspensió de contractes derivats de la COVID-19.\n- Acollir-se al “Plan Acelera” de recolzament de la digitalització de les PYMES.\nEn virtut del Reial Decret Llei 11/2020 de 31 de març:\n- Ajornament, a un tipus d’interès del 0,5% del pagament de deutes contretes amb la Seguretat Social fins al 30 de juny de 2020. Es beneficiaran d’aquesta mesura sempre que no tinguin en vigor altres ajornaments.\n- Sol·licitar l’ajornament del pagament del principal o interessos a satisfer durant el que resta de l’any 2020 en relació a préstecs, crèdits o préstecs financers la titularitat dels quals correspongui a una comunitat autònoma o entitat local. Per optar a aquest ajornament extraordinari és necessari que la crisi provocada per la COVID-19 o les mesures adoptades per pal·liar-la hagin ocasionat períodes d’inactivitat, reducció significativa en el volum de les vendes o interrupcions en el subministrament de la cadena de valor que les dificulti o impedeixi atendre el seu pagament.\nEn virtut del Reial Decret Llei 14/2020 de 14 d’abril:\n- S’ajorna un mes la presentació i pagament de IVA, IRPF i l’impost de societats a petites i mitjanes empreses que registressin, el 2019, un volum d’operacions inferior als 600.000 euros.\nEn virtut del Reial Decret Llei 15/2020 de 22 d’abril:\n- S’incorpora l’opció d’ajornar el pagament d’arrendaments diferents a l’ús de locals afectes a l’activitat econòmica.\nQuines mesures econòmiques tinc a l'abast davant la crisi de la COVID-19 com a autònom?\nEls professionals acollits al Règim Especial de Treballadors Autònoms poden.\n- Flexibilitzar el cobrament de prestacions per cessament d’activitat si acrediten un descens d’almenys un 75% dels seus ingressos respecte del darrer semestre com a conseqüència de la crisi sanitària. Aquesta mesura és compatible amb l’exoneració del pagament de quotes a la Seguretat Social.\n- Si es tenen treballadors a càrrec es facilitarà que s’acullin a un ERTO per prioritzar la suspensió de llocs de treball per davant de l’acomiadament.\n- Ajornament de deutes tributaris, excepte IVA I IRPF.\n- Acollir-se als avals aprovats pel Govern de l’Estat per cobrir el 80% del risc associat als préstecs a PYMES i autònoms concedits per les entitats financeres\n- Ajornament, a un tipus d’interès del 0,5%, del pagament de deutes contrets amb la Seguretat Social fins al 30 de juny de 2020. Es beneficiaran d’aquesta mesura sempre que no tinguin en vigor altres ajornaments.\n- Abonar fora de termini i sense recàrrec les cotitzacions socials corresponents als dies efectivament treballats del mes de març, quan els autònoms hagin suspès la seva activitat i passin a percebre la prestació per cessament d’activitat regulada al Reial Decret Llei 8/2020 i no les hagin ingressat dins el termini corresponent.\n- Fer efectiu, de forma excepcional, els drets consolidats en els seus plans de pensions durant el termini de sis mesos des de l’entrada en vigor del RD 643/2020 de 14 de març, sempre que es tracti de treballadors per compte propi que haguessin estat prèviament integrats en un règim de la Seguretat Social i hagin cessat la seva activitat a conseqüència de la crisi sanitària derivada de la COVID-19.\nTambé es poden consultar les mesures econòmiques aprovades per la Generalitat de Catalunya\nEls professionals acollits a Mutualitats Alternatives al RETA, com HNA, poden, en virtut del Reial Decret Llei 15/2020 de 22 d’abril:\n- Ajornar el pagament de les rendes d’arrendaments de locals afectes a l’activitat econòmica desenvolupada com autònoms sempre que reuneixin els requisits de l’article 3.1.a).\n- Disposar excepcionalment dels seus plans de pensions, havent de presentar un certificat expedit per l’Agència Tributària o l’òrgan competent de la comunicat autònoma en relació al cessament de l’activitat professional.\nEls professionals adscrits a mutualitats alternatives al RETA, com HNA, estaven inicialment exclosos de les mesures econòmiques aprovades pel Govern de l’Estat. Els Col·legis d’Arquitectes, a través del CSCAE, han reclamat l’extensió d’aquestes mesures de protecció també per als professionals acollits a aquest sistema alternatiu. Aquest Reial Decret Llei 15/2020 comença a estendre les mesures per a tots els professionals, tant adscrits al RETA, com als sistemes alternatius.\nAjornament de les quotes col·legials\nLa Junta de Govern, en acord amb la Taula de Portaveus, ha decidit ajornar el pagament de la quota del 2n trimestre fins al mes de maig. Així mateix, els col·legiats que desitgin un ajornament de la quota i serveis de tram complementari més extens que el mes de maig poden sol·licitar una de les opcions amb pagament fraccionat:\n- Pagament fraccionat en 2 terminis: juliol i octubre\n- Pagament fraccionat en 4 terminis: juliol, octubre i gener i abril 2021\nCal fer la sol·licitud abans del dimarts 5 de maig a través de la Secretaria Virtual del COAC en aquest enllaç.\nEn el cas que cap de les opcions d'ajornament de quotes plantejades pugui encaixar, es pot enviar un correu electrònic a tescoltem@coac.net donant un telèfon i ens posarem en contacte amb vosaltres.\nEs pot ajornar el pagament de les quotes del Sistema de Previsió Personalitzat (SPP)?\nCom ha afectat l’estat d’alarma a l’aplicació obligatòria dels canvis introduïts al CTE?\nEl Reial Decret 537/2020, de 22 de maig, pel qual es prorroga l'estat d'alarma declarat el 14 de març, preveu que el còmput dels terminis administratius es reprenguin o, en el seu cas, es reinicïn l'1 de juny.\nPer tant, l'aplicació obligatòria del CTE serà el 24 de setembre.\nConsulteu la nota informativa al web del CTE aquí.\nRecordeu que els col·legiats podeu consultar els documents informatius sobre les modificacions del CTE que ha elaborat l'Oficina Consultora Tècnica del COAC. Els podeu trobar a la secció web que hem habilitat.\nPAUTES D'ACTUACIÓ A LES OBRES EN CURS\nCom afecten a les obres les mesures de contenció per brots epidèmics?\nQuines mesures he de prendre per anar a treballar?\nAmb motiu dels brots de COVID-19, s’han anat publicant al DOGC diferents resolucions en matèria de salut pública per tal de contenir els focus i que afecten, entre d’altres, la mobilitat de les persones. En qualsevol cas, les obres no queden paralitzades.\nDesplaçament al lloc de feina:\nEn els llocs on es podueixin brots de COVID-19 es recomana romandre al domicili i sortir només en determinats casos, com anar a treballar si és que no es pot fer mitjançant teletreball. Malgrat sigui una recomanació, i no una prohibició, per tal d’acreditar que el desplaçament es realitza per anar al lloc de feina, s'aconsella als arquitectes portar el certificat autoresponsable que acrediti el motiu del desplaçament junt amb la documentació necessària (si és una direcció d'obra, l'Assumeix de Direcció d’Obra, i si és un altre encàrrec la documentació acreditativa del mateix: correus electrònics que certifiquin l'encàrrec, certificat de col·legiació, etc.).\nb) Posar a disposició del personal aigua i sabó, o gels hidroalcohòlics o desinfectants amb activitat viricida autoritzats, per a la neteja de mans.\nc) Adoptar mesures organitzatives en les condicions de treball de forma que es garanteixi el manteniment de la distància de seguretat interpersonal mínima. Quan això no sigui possible, hauran de proporcionar-se al personal els equips de protecció adequats al nivell de risc.\nPel que fa a les empreses de serveis, no es poden oferir serveis que impliquin un contacte personal proper, tret que sigui un servei essencial, una emergència o una situació crítica. La prestació s'ha de fer, en la mesura que sigui possible, sense contacte físic amb els clients.\nCom puc procedir si estic desenvolupant projectes per l’Administració Pública?\nUn cop superat l’estat d’alarma, la situació actual és de relativa normalitat jurídica.\nNo obstant això, si estàs desenvolupant projectes per a l’Administració Pública, l’Oficina Independent de Regulació i Supervisió de la Contractació (OIReScon) ha elaborat un compendi de disposicions sobre contractació pública durant la declaració de l’estat d’alarma amb tota la informació estatal i autonòmica relacionada amb la suspensió dels procediments en tramitació, els efectes de l’estat d’alarma en l’execució dels contractes públics i qüestions de control econòmico-financer i facturació. Pots trobar aquesta informació aquí.\nLa OIReScon també ha editat una Guia per la reactivació de la contractació pública després de l’aixecament de la suspensió de terminis administratius amb tota la informació sobre programació, planificació i tramitació de procediments i també en relació als efectes de la COVID-19 sobre els contractes públics en fase d’execució. Pots trobar aquesta informació aquí.\nCom afecta l'estat d'alarma a les llicències concedides abans del 14 de març de 2020?\nTenint en compte que la suspensió dels terminis administratius es van aixecar l'1 de juny, aquelles obres que van obtenir llicència abans del 14 de març de 2020 i els projectes de les quals no estiguessin adaptats a les modificacions del Codi Tècnic de l'Edificació (CTE) hauran de començar 79 dies després —dies en què els terminis administratius han estat suspesos— del termini previst a la llicència. En defecte de previsió, hauran de començar en el termini de sis mesos des de la concessió de la llicència més els 79 dies esmentats. En cas contrari, hauran d'adaptar els seus projectes a les modificacions del CTE aprovades en el Reial Decret de 20 de desembre.\nCom afecta l'estat d'alarma als projectes pels quals es va sol·licitar llicència abans del 14 de març i que encara no s'ha concedit?\nAquelles obres per les quals es va sol·licitar llicència abans del 14 de març de 2020 i que encara no s'hagi obtingut i els projectes de les quals no estiguessin adaptats als canvis introduïts en el CTE, obtindran dites llicències a partir de l'1 de juny, data en la qual s'aixequen els terminis administratius en virtut del Reial Decret 537/2020, de 22 de març. Aquestes obres hauran de començar en el termini previst en la pròpia llicència o, en defecte de previsió, en el termini de sis mesos des de la seva concessió. En cas contrari, hauran d'adaptar els seus projectes a les modificacions del CTE aprovades en el Reial Decret 732/2019, de 20 de desembre de 2019.\nQuines obres es poden realitzar en edificis amb residents o usuaris?\nEl 23 de maig el Govern va publicar l'Ordre SND/440/2020, que va aixecar la suspensió de les activitats relacionades amb les obres d'intervenció en edificis existents.\nA partir del dia 25 de maig ja es poden realitzar aquestes obres, sempre garantint per a la seva relització les mesures adequades d'higiene i la distània mínima de seguretat entre persones.\nFins quan durarà la suspensió de terminis acordada pel Reial Decret de 14 de març?\nLa suspensió de terminis administratius es va aixecar el dia 1 de juny de 2020. Així, tots els terminis administratius s'han reprès com si els dies de l’estat d’alarma (del 14/3 fins al 31/5) no haguessin existit i es reprendrà el còmput. En alguns casos, però, com els recursos administratius, els terminis tornen a iniciar-se a partir del dia 1 de juny.\nEl dia 4 de juny es va aixecar la suspensió dels terminis judicials i també la del còmput dels terminis de prescripció i caducitat. Aquest és el cas, per exemple, del termini de prescripció per a la reclamació dels honoraris o els terminis per reclamar per deficiències o patologies constructives.\nSi teniu qualsevol dubte en relació a la data en què es reprèn un termini, podeu fer la vostra consulta a través del formulari en línia per a consultes amb els serveis que trobareu al web del COAC.\nPodeu consultar el text legal que acorda l’aixecament de la suspensió aquí.\nS'han d'incorporar al Pla de Seguretat i Salut de l'obra les mesures dictades pel Ministeri de Sanitat per prevenir el contagi per coronavirus?\nSí, ja que el compliment de les recomanacions sanitàries provocarà, inevitablement, canvis tècnics i organitzatius relacionats amb l'emplaçament de llocs de treball i zones comuns, concurrència de treballadors, procediments i equips de treball, terminis d'execució i costos econòmics, entre d'altres.\nEn una nota informativa emesa per l'Institut Nacional de Seguretat i Salut en el Treball del Ministeri de Treball, es recorda que el PSS és el document on el contractista planifica, organitza i controla cada activitat amb rellevància en la seguretat i salut dels treballadors que es durà a terme a l'obra i, s'hi indica que la gestió de la seguretat i la salut a les obres ha d'estar coordinada entre els diferents agents que hi estan implicats.\nEl coordinador de seguretat i salut en la fase d'execució o la direcció facultativa, quan la designa d'aquest no sigui preceptiva, haurà d'aprovar les modificacions introduides al Pla de Seguretat i Salut. D'acord amb el Reial Decretserà necessari fer un seguiment de l'aplicació d'aquestes modificacions, així com reflectir qualsevol incidència en el llibre d'incidències.\nCal preveure mesures de protecció enfront la COVID-19 en la redacció d'Estudis de Seguretat i Salut?\nL'actual situació d'emergència sanitària fa preveure que durant l'execució de les obres que encara han de començar hi hagi afectacions derivades de la protecció enfront la COVID-19.\nEn previsió d'aquesta contingència, cal que els Estudis de Seguretat i Salut que es redactin a partir d'ara tinguin en compte aquesta circumstància.\nPots consultar aquí la nostra recomanació al respecte.\nAmb quins equips de protecció individual (EPI) puc comptar? Qui ha de proporcionar-me'ls?\nEls arquitectes que intervenen a l'obra com a coordinadors de seguretat i salut i/o directors d'obra tenen dret a les mesures de protecció previstes per als treballadors que es troben a l'annex del pla de seguretat o protocol que ha d'elaborar el constructor. Aquest està obligat a proporcionar els equips de protecció individual que siguin procedents. En el cas que no se'ls faciliti aquests EPI, es podrà acudir a les autoritats sanitàries competents per a reclamar-los.\nCom he de procedir en cas que no es compleixin les condicions de seguretat exigides?\nEn cas que a l'obra no es compleixin les normes d'obligat compliment establertes o no se segueixin les indicacions previstes al document d'individualització de les mesures de seguretat i salut, el coordinador de seguretat i salut haurà de comunicar aquest fet al constructor. Si un cop realitzada aquesta comunicació persisteix l'incompliment, el tècnic haurà de deixar-ne constància al llibre d'incidències i posar-ho en coneixement de les autoritats competents i serveis de prevenció de l'obra, sense perjudici del que disposa l'art. 14.1 del Reial Decret de 24 d'octubre.\nQuè cal fer si l'autoritat es presenta a l'obra i ordena que aquesta es paralitzi?\nNo està prohibida l'execució de les obres si es poden garantir les mesures aprovades per la COVID-19. Per tant, si es pot acreditar que les mesures s'estan complint, l'autoritat ha de justificar quin és el motiu per ordenar la paralització l'obra, aixecant acta d'aquesta circumstància.\nSi les obres que s'estan realitzant són actuacions d'urgència i l'autoritat no deixa executar-les, es deixarà constància per escrit d'aquesta circumstància i l'arquitecte ho comunicarà tant a l'ajuntament com a la seva companyia d'assegurances.\nQuines són les mesures de prevenció a les obres davant del coronavirus?\nEs mantenen les exempcions, per raons personals i de la naturalesa de l'activitat, establertes a l'apartat 2.2.2 de la Resolució SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2, i a l'apartat 3.2.4 de la Resolució SLT/1608/2020, de 4 de juliol, per la qual s'adopten mesures especials en matèria de salut pública per a la contenció del brot epidèmic de la pandèmia de COVID-19 a la comarca del Segrià.\nPodeu consultar el llistat d'excepcions dins l'apartat "Gestió del despatX", a la pregunta sobre mesures per preveure el contagi de coronavirus.\nPer un altre costat, el Consell Superior de Col·legis d'Arquitectes d'Espanya i el Consell General de l'Arquitectura Tècnica d'Espanya van publicar un seguit de pautes d'actuació de la direcció facultativa de les obres en curs.\nAixí mateix, també podeu consultar les recomanacions de la Fundación Laboral de la Construcción, amb mesures dirigides tant a treballadors com a empresaris. Podeu descarregar-les aquí: Mesures preventives i Protegeix-te, protegeix-los. També podeu seguir les recomanacions de seguretat a les obres publicades el dia 9 d'abril pel CSCAE i el Consejo General de Arquitectos Técnicos de España i que hem compartit al nostre web. Consulteu-les aquí.\nCom cal actuar si un treballador desenvolupa símptomes de la malaltia?\nTan aviat com es constati el menor indici que algun treballador o personal d’obra presenta símptomes, se seguirà estrictament el protocol de salut establert. Si es confirma que alguna persona dona positiu en les proves de detecció de la malaltia, l’obra serà aturada immediatament i es comunicarà a tots els membres de la direcció facultativa, així com als professionals subcontractats i autònoms que hagin pogut ser a l’obra durant els darrers 15 dies.\nQuè passa si encara que l'arquitecte vulgui aturar les obres, el constructor vol continuar?\nPer poder continuar l'obra, el constructor ha de comunicar les mesures de prevenció sobre la COVID-19 que s'adoptaran per garantir la salut dels treballadors, i precisar si amb les garanties indicades es pot desenvolupar el que resta de l'obra, o la part de la mateixa que es vulgui executar. En el cas que el coordinador de seguretat i salut i/o la direcció facultativa considerin que amb les mesures indicades pel constuctor no queda garantida la seguretat dels treballadors, es procedirà a la paralització de l'obra.\nCom s'ha de documentar una aturada d'obres durant l'estat d'alarma?\nEl COAC recomana visar el document de paralització d'obra a conseqüència de l'emergència sanitària i de salut provocada per la COVID-19.\nSi una obra —pública o privada— està suspesa, quines obligacions tinc com a director d'obra?\nEl director de l'obra, com a integrant de la direcció facultativa, només queda alliberat de la responsabilitat professional un cop presentada la renúncia a l'encàrrec o si existeix suspensió expressa del contracte de serveis en virtut del qual està dirigint els treballs. Així doncs, tot i la suspensió de les obres, pot continuar plenament vigent la seva tasca com a director dels treballs.\nEn el cas que l'arquitecte consideri la necessitat d'aturar les obres en atenció a l'emergència sanitària actual i que el constructor les vulgui continuar, el constructor haurà de comunicar les mesures de prevenció sobre la COVID-19 que s'adoptaran per garantir la salut dels treballadors, i precisar si amb les garanties indicades es pot desenvolupar el que resta de l'obra, o la part que se'n vulgui executar. En el cas que el coordinador de seguretat i salut i/o la direcció facultativa considerin que amb les mesures indicades pel constuctor no queda garantida la seguretat dels treballadors, es procedirà a la paralització de l'obra.\nCONTRACTES PÚBLICS D'OBRES DE LA GENERALITAT DE CATALUNYA I EL SEU SECTOR PÚBLIC\nEls contractes públics d’obres de la Generalitat de Catalunya estan suspesos?\nEl Govern de la Generalitat de Catalunya en data 6 de maig va acordar aixecar la suspensió dels contractes d'obres de la Generalitat i el seu sector públic de conformitat amb el calendari que recull l'ACORD GOV/65/2020, que pots consultar aquí.\nL'aixecament de la suspensió es produirà gradualment en funció del tipus d'obra els dies 7, 21 i 28 de maig, i sempre que es garanteixin les mesures de seguretat i salut pública.\nEls contractes de serveis vinculats a l'execució d'una obra suspesa allargaran el seu termini contractual per un període equivalent al que hagi durat la suspensió.\nL'aixecament de la suspensió dels contractes d'obra suspesos per l'acord de Govern de la Generalitat de Catalunya GOV/54/2020 de 27 de març es farà efectiu mitjançant correu electrònic de l'administració.\nL'aixecament de la suspensió dels contractes d'obra suspesos a petició del contractista el declararà unilateralment l'Administració sense que calgui petició expressa al respecte.\nDes del dia 1 de juny de 2020 s'ha aixecat la suspensió de tots els terminis i termes administratius>\nEls contractes públics de serveis d’arquitectura vinculats a les obres públiques de la Generalitat de Catalunya estan suspesos?\nEls contractes de serveis i assistències contractats per la Generalitat o el seu sector públic vinculats a l’execució d’obres no estan suspesos.\nL'ACORD GOV/65/2020 de 5 de maig determina que tots els contractes de serveis i assistències tècniques vinculats a obres suspeses i que hagin mantingut la seva continuïtat, ampliaran el termini de forma automàtica per un període equivalent al termini en què l'obra hagi quedat suspesa.\nDes del dia 1 de juny de 2020 s'ha aixecat la suspensió de tots els terminis i termes administartius.\nOBRES EN CURS A LA CIUTAT DE BARCELONA\nEn quina situació es troben les obres públiques municipals en curs de la ciutat de Barcelona?\nActualment, i des del dia 1 de juny, s'ha aixecat la suspensió de tots els terminis i termes administratius. Per tant, s'ha reprès la vigència dels terminis contractuals en els contractes públics..\nTERMINIS DE CONCURSOS I LICITACIONS\nQuins terminis estan suspesos en els procediments de contractació pública (licitacions i concursos de serveis d'arquitectura)?\nEls terminis de les licitacions i concursos de les entitats del sector públic van quedar interromputs el dia 14 de març. El còmput d'aquests terminis es va reprendre el dia 7 de maig per als procediments que es tramiten per mitjans electrònics. En la resta de casos, el còmput dels terminis s'ha reprès el di a1 de juny.\nCal consultar en cada cas el perfil del contractant de l'òrgan de contractació. Per a qualsevol dubte, contacteu amb l'Oficina de Concursos a infoconcursos@coac.net\nFins quan dura la suspensió de terminis?\nEl Reial Decret 463/2020 va preveure que la suspensió de terminis administratius s’estendria durant tota la vigència de l’estat d’alarma i les seves pròrrogues.\nAixò no obstant, el dia 6 de maig de 2020 es va publicar al BOE el Reial Decret Llei 17/2020 que va acordar a la disposició addicional 8a l’aixecament de la suspensió dels procediments de contractació pública que tinguin una tramitació per mitjans telemàtics.\nAquesta norma va entrar en vigor el dia 7 de maig de 2020, de manera que els terminis d’aquestes licitacions i concursos (tramitació mitjans telemàtics) es van reprendre a partir d’aquesta data.\nEl Reial Decret 537/2020 de 22 de maig acorda l'aixecament general de la suspensió de terminis i termes administratius a partir del dia 1 de juny. Així doncs, des de l'1 de juny no hi ha terminis administratius suspesos en virtut de la declaració d'estat d'alarma.\nPer què l'administració va seguir publicant licitacions i concursos a la plataforma de contractació pública si el còmput dels terminis estava suspès?\nEs podia tractar de licitacions i concursos que ja estaven degudament tramitats i preparats per a la seva publicació o bé que, aprofitant la situació de teletreball majoritari, s'anessin convocant aquelles convocatòries que l'administració necessitava tramitar.\nEn qualsevol dels casos, actualment no hi ha licitacions i concursos suspesos en virtut de la declaració d'estat d'alarma. Des del dia 7 de maig es va reprendre el comput de terminis per als procediments tramitats amb mitjans electrònic i des del dia 1 de juny es va reprendre el còmput per a a resta de procediments.\nSi l'òrgan de contractació no va publicar al perfil del contractant la suspensió de terminis, aquests van seguir comptant?\nNo. Els terminis de les licitacions i concursos van quedar suspesos el dia 14 de març.\nEl dia 7 de maig es va reprendre el còmput de terminis per als procediments tramitats amb mitjans electrònics i el dia 1 de juny es va reprendre el còmput per a la resta de procediments.\nLes reunions de Jurat de Concursos de Projectes van quedar suspeses? Quan i qui les tornarà a convocar?\nTotes les tramitacions de procediments de contractació van quedar suspeses (llevat d'algunes excepcions relacionades amb la gestió de l'emergència sanitària).\nUn cop aixecada la suspensió de terminis des del dia 1 de juny, es reprendran les convocatòries de les reunions dels Jurats dels Concursos.\nCom puc modificar la meva contrasenya del correu de webmail?\nEl primer que cal fer és seleccionar “Configuració” - “Dades del compte”.\nI seguidament seleccionar la pestanya “Canvia la contrasenya”.\nCom puc configurar a la bústia de correu la possibilitat de restablir la contrasenya per mi mateix sense haver de trucar al CAUC del COAC?\nPer restablir la contrasenya de la teva bústia, primer cal que configuris les preguntes de seguretat seguint els passos següents:\n1. Selecciona “Configuració”\n2. Selecciona “Dades del compte”\n3. Selecciona la pestanya “Preguntes de seguretat”\n4. Un cop configurades les preguntes de seguretat, el sistema et permetrà restablir la contrasenya d’accés a https://webmail.coac.net directament des de la pàgina principal d’accés\nSi tinc configurades les preguntes de seguretat de la meva bústia de correu, com puc modificar o restablir la contrasenya?\nPots fer-ho seguint els passos següents:\n1. Accedeix a webmail https://webmail.coac.net\n2. Introdueix l’adreça de correu electrònic (p.e. nomcorreu@coac.net)\n3. Selecciona l’enllaç “Ha oblidat la seva contrasenya?”\n4. Introdueix el codi de verificació que apareix a la pantalla.\n5. Introduix la resposta a la pregunta de seguretat:\n6. Introduieix la nova contrasenya.\n7. Finalment, rebràs un correu electrònic a la safata d’entrada confirmant que el canvi s’ha realitzat correctament.\nQuè he de fer si no recordo la resposta de seguretat per restablir la contrasenya de la meva bústia de correu?\nPots posar-te en contacte amb el CAUC del COAC per correu electrònic a cauc@coac.net o bé a través del telèfon d’atenció a l’arquitecte 93 306 78 03.\nCom en el cas de totes les persones que es queden sense feina, el COAC li tramitarà la quota social fins a trobar-ne una. Així, podrà gaudir de tots els serveis que ofereix el COAC durant el temps de recerca.\nDavant de situacions complexes, des dels serveis socials del COAC estem al seu servei per atendre les vostres peticions i assessorar-vos. Podeu contactar amb nosaltres a través del correu electrònic treballsocial@coac.net, des d'on us donarem suport i ajuda per gestionar la situació el millor possible.\nExisteix alguna bonificació dels productes?\nCom s'aplicarà la bonificació?\n- Per a les primes fraccionades, no es cobrarà el rebut corresponent al segon trimestre d'enguany.\nNormativa Seguretat i Salut\nPautes d'actuació de la direcció facultativa de les obres en curs d'execució (CSCAE).[enllaç]\nResolució sobre la tramitació de cèdules d’habitabilitat de primera ocupació amb caràcter extraordinari durant els efectes del l’estat alarma i confinament per la COVID-19.[enllaç]


Carla Guido, Ángela Berenguer i Sophie de Moor guanyen el XII Concurs de Postals Nadalenques de Finestrat – Ayto. de Finestrat\nMultitudinari Mercat de Nadal amb una emotiva encesa de l’arbre davant de centenars de visitants\nEl XII Concurs de Postals nadalenques de l’Ajuntament de Finestrat, organitzat des de la Regidoria de Joventut, ja té guanyadors en les tres categories convocades. El premi en la Categoria Infantil ha sigut per a Carla Guido Garrigós de 4 anys d’edat; en Categoria Júnior ha guanyat la postal d’Ángela Berenguer Agulló, de 8 anys d’edat; i en la Categoria Júnior + la guanyadora ha sigut la postal realitzada per Sophie de Moor, d’11 anys.\nL’alcalde de Finestrat, Juan Francisco Pérez, va rebre en el Centre Juvenil a les guanyadores per a felicitar-los fer entrega dels premis, jocs educatius d’acord amb les seues edats. En aquesta edició els escolars de Finestrat han presentat més de 250 creacions. “A tots i a les seues famílies vull agrair la participació. Són ja 12 anys d’aquest concurs en què molts xiquets de Finestrat continuen participant i passant de categoria conforme compleixen anys. Sens dubte, és tot un clàssic que s’ha consolidat a Finestrat i que ens permet descobrir el Nadal des de la mirada dels més xicotets”.\nCom totes les edicions d’aquest concurs, una de les 3 creacions guanyadores serà la felicitació institucional. I en aquesta ocasió l’Ajuntament de Finestrat felicitarà les festes amb la postal realitzada per Carla Guido, de 4 anys d’edat i guanyadora del concurs en la categoria Infantil.\n(GABINET DE PREMSA. 13.12.2019)